เจ้าหญิงเอลีซาเบ็ท มารีอาแห่งทวร์นและทัคซิส

เจ้าหญิงเอลีซาเบ็ท มารีอาแห่งทวร์นและทัคซิส หรือ เจ้าหญิงเอลีซาเบ็ท มารีอา ดัชเชสแห่งบรากังซา (พระนามเต็ม: เอลีซาเบ็ท มารีอา มัคซีมีลีอานา; 28 พฤษภาคม พ.ศ. 2403 – 7 กุมภาพันธ์ พ.ศ. 2424) ทรงเป็นเจ้าหญิงแห่งราชวงศ์เยอรมัน สาชาราชวงศ์ทวร์นและทัคซิส และเป็นพระภาคิไนย (หลานน้า) ในจักรพรรดินีเอลีซาเบ็ทแห่งออสเตรีย
 พระประวัติ 
เจ้าหญิงเอลีซาเบ็ท มารีอา ประสูติเมื่อวันที่ 28 พฤษภาคม พ.ศ. 2403 เป็นพระธิดาพระองค์รองใน มัคซีมีลีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย (พระโสทรเชษฐภคินีในจักรพรรดินีเอลีซาเบ็ทแห่งออสเตรีย) ทรงมีพระพี่น้องร่วมพระครรภ์ คือ เจ้าหญิงหลุยส์แห่งทวร์นและทัคซิส , มัคซีมีลีอาน มารีอา เจ้าชายที่ 7 แห่งทวร์นและทัคซิส และ อัลแบร์ท เจ้าชายที่ 8 แห่งทวร์นและทัคซิส
พระองค์ทรงเสกสมรสกับ เจ้าชายมีแกล ดยุกแห่งบรากังซา พระราชโอรสพระองค์เดียวในพระเจ้ามีแกลแห่งโปรตุเกส เมื่อวันที่ 17 ตุลาคม พ.ศ. 2420 โดยงานเสกสมรส จัดขึ้น ณ เรเกินส์บวร์ค ทั้งคู่ มีพระบุตร 3 พระองค์ คือ
เจ้าชายมีแกล ดยุกแห่งวีเซว
เจ้าชายฟรังซิชกู ฌูเซแห่งบรากันซา
เจ้าหญิงมาเรีย เทเรซาแห่งบรากังซา

หลังจากเสกสมรสแล้ว ทั้ง 2 ทรงย้ายไปประทับ ณ ออสเตรีย ซึ่งในวันที่ 22 กันยายน พ.ศ. 2421 ภายหลังมีพระประสูติกาลพระโอรสพระองค์แรกแล้ว พระพลานามัยของพระองค์ก็ย่ำแย่ลง และสิ้นพระชนม์เมื่อวันที่ 7 กุมภาพันธ์ พ.ศ. 2424 สิริพระชันษา 20 ปี ภายหลังมีพระประสูติกาลพระธิดาพระองค์เล็กได้ไม่นาน โดยภาบหลังการสิ้นพระชนม์ของพระองค์ ดัชเชสเฮเลเนอในบาวาเรีย พระมารดา ทรงเสียพระทัยมาก ทรงปรากฏพระองค์ต่อหน้าสาธารณชนน้อยลง ขณะที่พระสวามี ทรงเสกสมรสใหม่ ในปี พ.ศ. 2436

 อ้างอิง 
Manuel de Mello Corrêa (eds): Anuário since Nobreza de Portugal. Instituto Português de Heráldica, Lisboa, 1985.

หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
หมวดหมู่:เจ้าหญิงทวร์นและทัคซิส
หมวดหมู่:ราชวงศ์โปรตุเกส
หมวดหมู่:ราชวงศ์บรากังซา
หมวดหมู่:เจ้าหญิงโปรตุเกส
หมวดหมู่:ดัชเชสแห่งบรากังซา
หมวดหมู่:เสียชีวิตจากการคลอดบุตร